## E:\MS\A\ARMNAB logo new (1).jpg

**2023 ԹՎԱԿԱՆԻ**

**ՏԱՐԵԿԱՆ ՀԱՇՎԵՏՎՈՒԹՅՈՒՆԸ ԵՎ ՀԱՇՎԵԿՇԻՌԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԷԿՈՆՈՄԻԿԱՅԻ ՆԱԽԱՐԱՐՈՒԹՅՈՒՆ**

**«ՀԱՎԱՏԱՐՄԱԳՐՄԱՆ ԱԶԳԱՅԻՆ ՄԱՐՄԻՆ»**

**ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**ՏՆՕՐԵՆ՝ Ա. ՕԲՈՍՅԱՆ**

**ԵՐԵՎԱՆ**

****

1. **Ներածություն**

«Հավատարմագրման մասին» ՀՀ օրենքի համաձայն Հավատարմագրման ազգային մարմինը Հայաստանի Հանրապետությունում համապատասխանության գնահատման մարմիններ հավատարմագրող միակ մարմինն է, որը, ստեղծվելով ՀՀ կառավարության 2012թ. հուլիսի 19-ի N 890-Ն որոշմամբ, իր գործունեությունը սկսել է 2012թ. դեկտեմբերից: Իրեն վերապահված իրավասությունների շրջանակներում «Հավատարմագրման ազգային մարմին» ՊՈԱԿ-ը (այսուհետև՝ ԱՐՄՆԱԲ) ապահովում է հավատարմագրման գործընթացի իրականացումը, մասնավորապես.

* ընդունում և գրանցում է հավատարմագրման հայտը, իրականացնում է հավատարմագրմանը հավակնող համապատասխանության գնահատման գործունեություն իրականացնող ֆիզիկական ու իրավաբանական անձանց (համապատասխանության գնահատման մարմինների, այսուհետ` ՀԳՄ) կողմից ներկայացված հավատարմագրման փաստաթղթերի փորձաքննություն, համապատասխանության գնահատում ըստ ՀԳՄ-ի գործունեության իրականացման վայրի,
* կազմակերպում է հավատարմագրման խորհրդի, հավատարմագրման տեխնիկական կոմիտեների նիստերը, որոնց արդյունքում ընդունվում են որոշումներ ՀԳՄ-ին հավատարմագրելու, հավատարմագրումը մերժելու, հավատարմագրման ոլորտը ընդլայնելու, կրճատելու, հավատարմագրման վկայագրի գործողությունը կասեցնելու, վերականգնելու, դադարեցնելու վերաբերյալ,
* ՀԳՄ-ներին տրամադրում է հավատարմագրման վկայագրեր (նաև վերաձևակերպված հավատարմագրման վկայագրեր),
* ապահովում է հավատարմագրված ՀԳՄ-ների պարբերական և արտահերթ գնահատման իրականացումը,
* կազմակերպում է հավատարմագրման վերաբերյալ գիտաժողովներ, վերապատրաստման դասընթացներ և շնորհում է համապատասխան վկայագրեր,
* ապահովում է ՀՀ կառավարության կողմից սահմանված կարգով հավատարմագրված ՀԳՄ-ների, հավատարմագրման փորձագետների (գնահատողների) ու տեխնիկական փորձագետների, ինչպես նաև տրված համապատասխանության սերտիֆիկատների և գրանցված համապատասխանության հայտարարագրերի ռեեստրների ձևավորումը և վարումը, նշված ռեեստրներից տեղեկատվության տրամադրումը,
* կնքում է համագործակցության և ՀԳՄ-ների հավատարմագրման երկկողմ և բազմակողմ փոխադարձ ճանաչման համաձայնագրեր,
* հավատարմագրման բնագավառում իրականացնում է այլ գործառույթներ «Հավատարմագրման մասին» ՀՀ օրենքին և այլ իրավական ակտերին համապատասխան, ինչպես նաև ՀՀ օրենսդրությամբ սահմանված կարգով վավերացված ՀՀ միջազգային պայմանագրերին համապատասխան ընդունված փաստաթղթերով սահմանված պարտականություններ:

**Ներկայումս հավատարմագրումն իրականացվում է հետևյալ ոլորտներում**

|  |  |  |
| --- | --- | --- |
| Հավատարմագրում | Ոլորտը/գործունեությունը | Ստանդարտը |
| Լաբորատորիաներ | **Փորձարկում** | **ԳՕՍՏ ԻՍՕ/ԻԷԿ 17025** |
| **Տրամաչափարկում** | **ԳՕՍՏ ԻՍՕ/ԻԷԿ 17025** |
| Սերտիֆիկացման մարմիններ | **Արտադրանք, գործընթաց, ծառայություն** | **ԳՕՍՏ ԻՍՕ/ԻԷԿ 17065** |
| **Ֆիզիկական անձանց** | **ԳՕՍՏ ԻՍՕ/ԻԷԿ 17024** |
| **Կառավարման ԱՐՄՆԱԲակարգեր** | **ՀՍՏ ԻՍՕ/ԻԷԿ 17021-1** |
| Տեխնիկական հսկողու­թյուն իրականացնող մարմիններ | **Տեխնիկական հսկողություն** | **ԳՕՍՏ ԻՍՕ/ԻԷԿ 17020** |
| **Ստուգաչափում** | **ԳՕՍՏ ԻՍՕ/ԻԷԿ 17020** |
| Որակավորման ստուգում իրականացնող  (PT պրովայդեր) | **Որակավորման ստուգում (PT)** | **ԳՕՍՏ ԻՍՕ/ԻԷԿ 17043** |

1. **ԱՐՄՆԱԲ-ի կազմակերպական կառուցվածքը**

ՀՀ էկոնոմիկայի նախարարի 2023թ. փետրվարի 7-ի N 340-Ա հրամանով հաստատվել է ԱՐՄՆԱԲ-ի հաստիքացուցակը, իսկ ԱՐՄՆԱԲ-ի տնօրենի փետրվարի 7-ի N 1-Ա հրամանով՝ կառուցվածքը:

***«Հավատարմագրման ազգային մարմին» ՊՈԱԿ-ի կազմակերպական կառուցվածքը***

**ՏՆՕՐԵՆ**

**Կառավարման համակարգի մենեջեր**

**Քարտուղարություն**

**Տնօրենի տեղակալ**

**Հավատարմագրման բաժին**

**3. Հավատարմագրման ոլորտին առնչվող օրենսդրական և իրա­վական ակտերի ու այլ փաստաթղթերի մշակ­ման և փոփոխու­թյուն­ների վերաբեր­յալ առաջարկու­թյուն­­­ների ներկայացում**

ԱՐՄՆԱԲ-ը մշակել և ՀՀ էկոնոմիկայի նախարարություն է ներկայացրել`

1. «Հավատարմագրման մասին» ՀՀ օրենքում լրացումներ և փոփոխություններ կատարելու մասին» ՀՀ օրենքի նախագիծը,
2. «Հավատարմագրման ազգային մարմին» ՊՈԱԿ-ի 2024-2026թթ. միջնաժամկետ ծախսային ծրագրի (ՄԺԾԾ) և 2024թ.-ի բյուջետային հայտի նախագիծը,
3. «Համապատասխանության գնահատման մարմինների հավատարմագրման չափանիշները, հավատարմագրման, գնահատումների կարգը և ժամկետները հաստատելու մասին» Էկոնոմիկայի նախարարի հրամանի նախագիծը,
4. «Հավատարմագրման ազգային մարմին» ՊՈԱԿ-ի կանոնադրության նախագիծը:

**4. Կառավարման համակարգի փաստաթղթերի մշակում, արդիականացում և ներդնում ԳՕՍՏ ԻՍՕ/ԻԷԿ 17011-2018 ստանդարտի պահանջներին համապատասխան**

Մշակվել և լրամշակվել են կառավարման համակարգի հետևյալ փաստաթղթերը.

1. Հավատարմագրման ազգային մարմնի 2023 թվականի տարեկան ծրագիրը,

2. PL-05 Որակավորման ստուգմանը (PT), միջլաբորատոր համեմատություններին (ILC) մասնակցելու վերաբերյալ քաղաքականությունը,

3. PL-06 Չափագիտական հետևելիության վերաբերյալ քաղաքականությունը,

4. K-08 Հավատարմագրման փորձագետի (գնահատողի)/տեխնիկական փորձագետի կողմից կատարված աշխատանքի վճարման կարգը,

5. PR-7/ACB-01 Արտադրանքի, ծառայության, գործընթացի սերտիֆիկացման մարմինների հավատարմագրումը,

6. PR-7/ACB-02 Կառավարման համակարգերի սերտիֆիկացման մարմինների հավատարմագրումը,

7. PR-7/ACB-03 Անձանց սերտիֆիկացման մարմինների հավատարմագրումը,

8. PR-7/AIB-01 Հսկողություն իրականացնող մարմինների հավատարմագրումը,

9. PR-7/ATL-01 Փորձարկման լաբորատորիաների հավատարմագրումը,

10. PR-7/ACL-01 Տրամաչափարկման լաբորատորիաների հավատարմագրումը,

11. Որակավորման ստուգում իրականացնողների հավատարմագրման հայտն ու կից փաստաթղթերը,

12. PR-7/APT-01 Որակավորման ստուգում իրականացնողների հավատարմագրումը,

13. K-02 Հավատարմագրման տեխնիկական կոմիտեների գործունեության կարգը,

14. PR-7 հավատարմագրման ընթացակարգը և կից հավելվածները:

15. Հավատարմագրման ենթակա նոր ոլորտների մասով «Հավատարմագրման մասին» օրենքում կատարվել է փոփոխություն՝ համապատասխանության գանահատման մարմինների ցանկում ներառելով նաև որակավորման ստուգում իրականացնողների (PT պրովայդերի) հավատարմագրման սխեման: Այդ նպատակով մշակվել է «PR-7/APT-01 Որակավորման ստուգում իրականացնողների հավատարմագրումը» ընթացակարգը, հայտի և կից փաստաթղթերի ձևաչափերը, որոնք տեղադրվել են ՀԱՄ-ի պաշտոնական կայքում: 2023 թվականին ԱՐՄՆԱԲ-ը գրանցել է PT պրովայդերի հավատարմագրման առաջին հայտը:

**5. Հավատարմագրման մասնագիտացված ծրագրային ապահովում**

1. ԱՐՄՆԱԲ-ն իրականացնում է ծրագրային ապահովման աշխատանքներ համաձայն Եվրասիական տնտեսական հանձնաժողովի կոլեգիայի 2016 թ.-ի մայիսի 10-ի թիվ 38 որոշման, «Արտաքին և փոխադարձ առևտրի կարգավորման ժամանակ Եվրասիական տնտեսական միության անդամ պետությունների լիազոր մարմինների կողմից ձևակերպվող փաստաթղթերի, այդ թվում՝ արգելքների ու սահմանափակումների պահպանումը հաստատելու նպատակով մաքսային գործառնություններ կատարելու ժամանակ ներկայացվող փաստաթղթերի տվյալների բազաների օգտագործում» N1 ընդհանուր գործընթացի պահանջների։

2) Համաշխարհային Բանկի «Առևտրի խթանում և որակի ենթակառուցվածք» վարկային ծրագրով նախատեսված ՀՀ էկոնոմիկայի նախարարի և ՀՀ վարչապետի աշխատակազմի ղեկավարի հետ կնքված TPQI-C-3.2.1.2 պայմանագրի շրջանակում «Հարմոնիա» տեղեկատվական տեխնոլոգիաների և կրթական զարգացման հիմնադրամի կողմից մշակվել և ԱՐՄՆԱԲ-ին է տրամադրվել Էլեկտրոնային հավատարմագրման գործընթացի (e-accreditation) ավտոմատացված համակարգը, որը գտնվում է պիլոտային փորձարկման գործընթացում:

3) Պարբերաբար արդիականացվել են ԱՐՄՆԱԲ-ի պաշտոնական կայքի հետևյալ տեղեկատվությունը՝

- հավատարմագրման ոլորտին առնչվող օրենսդրական և իրավական ակտերը,

- հավատարմագրման չափանիշներն ու պահանջները,

- հավատարմագրման գործընթացին առնչվող փաստաթղթերը, մասնավորապես հայտատուների կողմից հավատարմագրման նպատակով ներկայացվող հայտերի և հավատարմագրման փաստաթղթերի ձևերը,

- ՀՀ-ում հավատարմագրված ՀԳՄ-ների ցանկերը,

- գնահատողների, փորձագետների, համապատասխանության սերտիֆիկատների և համապատասխանության հայտարարագրերի ռեեստրները։

**6. Հավատարմագրման եվրոպական համագործակցու­թյան (EA) հետ երկկողմ ճանաչման համաձայնագրի ստորագրող կողմ հանդիսանալու համար» Թվինինգ (Twinning) Ծրագրի իրականացում**

Հայաստանի Հանրապետության ու Եվրոպական միության և Ատոմային էներգիայի եվրոպական համայնքի ու դրանց անդամ պետությունների միջև կնքված Համապարփակ և ընդլայնված գործընկերության համաձայնագրի կիրարկման ճանապարհային քարտեզի Հոդված 130 «Համագործակցություն առևտրի տեխնիկական խոչընդոտների ոլորտում» համաձայն Հավատարմագրման եվրոպական համագործակցության (EA) հետ երկկողմ ճանաչման համաձայնագրի կնքմանն ուղղված միջոցառումներն իրականացնելու նպատակով «Ստեղծել պայմաններ Հավատարմագրման եվրոպական համագործակցության կողմից Հայաստանի հավատարմագրման համակարգի ճանաչման համար» ԹՎԻՆԻՆԳ (EU funded project, TWINNING TOOL) ծրագրի շրջանակում իրականացվել են հետևյալ աշխատանքները՝

1) հունվարի 9-12-ն ընկած ժամանակահատվածում ARMNAB-ի ներքին ու արտաքին գնահատողների/փորձագետների համար ILAC-ի պարտադիր փաստաթղթերի վերաբերյալ դասընթաց է իրականացվել ACCREDIA-ի տեխնիկական փորձագետի կողմից։

Առաքելության շրջանակում անդրադարձ է կատարվել հետևյալ հարցերին․

- ILAC-ը որպես կազմակերպություն և ILAC-ի գործունեության ոլորտները,

- ILAC-ի կառուցվածքը. հանձնաժողովները և գործունեությունը,

- ILAC-ի գնահատման գործընթացը,

- ILAC-ի հրատարակությունները,

- ILAC-ի դերը և փոխճանաչման համաձայնագրի առավելությունները,

- Պատկերանիշի և հավատարմագրման նշանի կիրառման վերաբերյալ ILAC-ի քաղաքականությունը և պարտադիր փաստաթղթերը, ILAC-ի փոխճանաչման համաձայնագրի նշանի և հավատարմագրման համակցված նշանի կիրառման օրինակներ,

- ILAC P15 - ISO/IEC 17020:2012-ի կիրառումը տեխնիկական հսկողության մարմինների հավատարմագրման նպատակով,

- ILAC P10 - ILAC-ի քաղաքականությունը չափման արդյունքների չափագիտական հետևելիության վերաբերյալ։

2) հունվարի 26-ին կայացել է «Թվինինգ» ծրագրի ղեկավար կոմիտեի 6-րդ նիստը, որին մասնակցել են Հայաստանում ԵՄ պատվիրակության, ՀԱՄ-ի, ՀՀ էկոնոմիկայի նախարարության ներկայացուցիչները, ինչպես նաև Իտալիայի և Գերմանիայի գործընկերները։

Ղեկավար կոմիտեի անդամները հաստատել են 5-րդ կիսամյակի զեկույցն ու ծրագրի 6-րդ կիսամյակի աշխատանքային պլանը։

3) հունվարի 19-27-ն ընկած ժամանակահատվածում «LATAK»-ի (Լատվիայի հավատարմագրման ազգային բյուրո) գնահատողը Երևանում անց է կացրել վերջնական սիմուլյացիոն գործընկերային գնահատումը համաձայն ISO/IEC 17011:2017 և ISO/IEC 17065:2012 ստանդարտների։ Անցկացված գործընկերային գնահատման ընթացքում իրականացվել է ԱՐՄՆԱԲ-ի կողմից իրականացված ուղղիչ գործողությունների ստուգումը, փաստաթղթերի և գրառումների կառավարման վերաբերյալ ընթացակարգերի, ներքին աուդիտների արդյունքների, անհամապատասխանությունների և ուղղիչ գործողությունների, բարելավումների և այլ թեմաների վերաբերյալ փաստաթղթերի ուսումնասիրությունը։ 2 օր հատկացվել է արտադրանքի սերտիֆիկացման մարմնում իրականացված գործունեության հետևմանը (witnessing):

4) փետրվարի 6-10-ն ընկած ժամանակահատվածում «ACCREDIA»-ի (Իտալիայի հավատարմագրման մարմին) գնահատողը Երևանում իրականացրել է երրորդ սիմուլյացիոն գնահատումը ըստ ISO/IEC 17011:2017 և ISO/IEC 17025:2017 ստանդարտների։

Առաքելությունն իրականացվել է նախատեսված պլանի համաձայն, ուսումնասիրվել են հետևյալ կետերը․

- նախորդ գործընկերային գնահատման սիմուլյացիայի (4/7/2022 – 8/7/2022) ժամանակ բարձրաձայնված բացահայտումներին հաջորդած գործողությունները,

- ՀԱՄ կողմից սահմանված կանոնների և ընթացակարգերի գնահատումը և դրանց համապատասխանությունը կիրառելի ստանդարտներին և պարտադիր փաստաթղթերին,

- չափագիտական հետևելիությունը, մասնակցությունը որակավորման ստուգումներին (PT), հավատարմագրման գործընթացում ներգրավված անձնակազմի մշտադիտարկումը,

- գնահատվել են մի քանի գործերին առնչվող գրառումները,

- մեկ օր հատկացվել է փորձարկման լաբորատորիայում իրականացվող գործունեության հետևմանը (witnessing)։ Վերջինիս նպատակն էր գնահատել «ARMNAB»-ի գնահատման խմբի գիտելիքներն ու կարողությունները։

5) փետրվարի 6–10-ն ընկած ժամանակահատվածում «ACCREDIA»-ի (Իտալիայի հավատարմագրման մարմին) գնահատողը իրականացրել է «ISO/IEC 17025 հավատարմագրման սխեմայի վերանայումը և գնահատողների որակավորման գնահատման ընթացակարգերի և դրանց իրականացման գնահատումը» անվանումը կրող առաքելություն, ինչի արդյունքում հնարավոր եղավ կիսվել հավատարմագրման գործընթացների մասին կարծիքներով և փորձով։

Անդրադարձ է կատարվել այն ոլորտներին, որոնցում կարող էին թերություններ արձանագրվել, և քննարկվել են հնարավոր ուղղիչ գործողությունները՝ կապված այն գրառումների հետ, որոնք կիրառվում են աշխատանքում ներգրավված անձնակազմի մշտադիտարկման պատշաճ պլանավորման նպատակով։

Լաբորատորիայի տեղում գնահատման գործունեության հետևում (witnessing) է իրականացվել՝ ԱՐՄՆԱԲ-ի անձնակազմի մշտադիտարկման ընթացակարգի գնահատման նպատակով։

Գործունեության հետևման ընթացքում ներկայացվել են հնարավոր բարելավումներին ուղղված առաջարկություններ։

6) «ACCREDIA»-ի (Իտալիայի հավատարմագրման մարմին) գնահատողը 2023թ․ փետրվարի 20-23-ն ընկած ժամանակահատվածում ԱՐՄՆԱԲ-ի ներքին և արտաքին գնահատողների/փորձագետների համար անց է կացրել «Իտալիայի փորձառությունը օրգանական սխեմայում, ԵՄ կանոնակարգ 2018/848» անվանումը կրող աշխատաժողով։

Աշխատաժողովի շրջանակը ներառում էր․

- օրգանական սերտիֆիկացման սխեմայով սերտիֆիկացում իրականացնող սերտիֆիկացման մարմինների՝ ըստ ԵՄ կանոնակարգ 2018/848-ի հավատարմագրման գործընթացի ներկայացում,

- սերտիֆիկացման մարմինների անցումը համարժեքությունից համապատասխանության ըստ ԵՄ կանոնակարգ 2018/848-ի (Երրորդ երկրների համար նախատեսված պահանջները),

- օրգանական գյուղատնտեսության ոլորտում հավատարմագրման գործընթացի վերաբերյալ քննարկումներ, հարցուպատասխաններ և օրինակներ՝ քաղված «ACCREDIA»-ի փորձից։

7) փետրվարի 16-17-ը և մարտի 14-16-ը ԱՐՄՆԱԲ-ի գնահատողները Թվինինգ ծրագրի շրջանակում ուսուցողական այցով մեկնել են ք. Միլան և ք. Լայպցիգ,

8) փետրվարի 27-ից մարտի 3-ն ընկած ժամանակահատվածում DakkS-ի գնահատողն իրականացրել է ISO/IEC 17025 ստանդարտի շրջանակներում վերապատրաստումների և տեղեկատվական միջոցառումների մասով առաքելություն։

Առաքելության նպատակն էր ներդնել վերապատրաստումների փաթեթ՝ ըստ վերապատրաստման կարիքների, որոնք 2023թ․ փետրվարին սահմանվել էին շահառու կողմի հետ համագործակցության արդյունքում։ Փորձագետը EA-ի (ՀԵՀ) ընտրված ուղեցույցների հիմնական կետերն ընտրել էր՝ հաշվի առնելով ARMNAB-ի նախընտրությունները։ EA-ի ընտրված փաստաթղթերի օրինակներից են․

• ILAC-G24․ հրատարակություն 2022 (E)․ Չափման սարքերի վերատրամաչափարկման հաճախականության որոշումը,

• EA-4/14 INF:2003․ Ստանդարտ նմուշների ընտրությունը և կիրառումը,

• Անորոշության գնահատում ըստ EA-4/02 M:2022-ի,

• EA-4/21 INF:2018 Լաբորատորիայի հավատարմագրման գործընթացի շրջանակում փոքր միջլաբորատոր համեմատությունների համապատասխանության գնահատման ուղեցույց։

Մեծ ուշադրություն է դարձվել ուղեցույցների բովանդակության գնահատմանը՝ իրականացնելով, քննարկվել է հետևյալ կերպ․

• հիմնական կետերի բացատրություն,

• գործնական օրինակների քննարկում, օրինակ՝ զանգվածի, ծավալի, pH-ի և հավասարակշռության տրամաչափարկման վերաբերյալ։

9) մարտի 28-ին Երևանում կայացել է «Ստեղծել պայմաններ Հավատարմագրման եվրոպական համագործակցության կողմից Հայաստանի հավատարմագրման համակարգի ճանաչման համար» խորագիրը կրող «Թվինինգ» ծրագրի ավարտական համաժողովը։

Համաժողովին մասնակցել են ՀՀ էկոնոմիկայի նախարարության, Եվրոպական միության, Հայաստանում ԵՄ պատվիրակության, Հայաստանի Հանրապետությունում հավատարմագրման և համապատասխանության գնահատման ոլորտներում գործունեություն իրականացնող կազմակերպությունների ներկայացուցիչներ։

10) մարտի 30-ին կայացել է «Թվինինգ» ծրագրի ղեկավար կոմիտեի 7-րդ նիստը, որին մասնակցել են Հայաստանում ԵՄ պատվիրակության, ԱՐՄՆԱԲ-ի, ՀՀ էկոնոմիկայի նախարարության ներկայացուցիչները, ինչպես նաև Իտալիայի և Գերմանիայի մեր գործընկերները։ Ղեկավար կոմիտեի անդամները հաստատել են ծրագրի 6-րդ կիսամյակի զեկույցը:

**7. Միջազգային և տարածաշրջանային հավատարմագրման կազմակերպությունների հետ համագործակցությունը**

**1.** ԱՐՄՆԱԲ-ի ներկայացուցիչները մասնակցել են`

- Եվրասիական տնտեսական միության (այսուհետ՝ ԵԱՏՄ) անդամ պետությունների հավատարմագրման մարմինների ղեկավարների խորհրդի նիստերին, ինչպես նաև ԵԱՏՄ անդամ պետությունների հավատարմագրման մարմինների ղեկավարների խորհրդի կողմից ստեղծված Հավատարմագրման ոլորտի ընդհանուր հարցերի, Հավատարմագրման ոլորտում թվայնացման խմբերի աշխատանքերին և տեսակոնֆերանսներին,

- ք. Ուտրեխտում կայացած Հավատարմագրման Եվրոպական Համագործակցության (EA) Սերտիֆիկացման և հսկողություն իրականացնող մարմինների կոմիտեի նիստերին,

- ք. Բրյուսելում կայացած Հավատարմագրման Եվրոպական Համագործակցության (EA) Հորիզոնական հարմոնիզացման կոմիտեի նիստին,

- ք. Դուբրովնիկում կայացած Հավատարմագրման Եվրոպական Համագործակցության (EA) 53-րդ Գագաթնաժողովի աշխատանքներին,

- ք. Բելգրադում կայացած Հավատարմագրման Եվրոպական Համագործակցության (EA) Բազմակողմ ճանաչման համաձայնագրի խորհրդի (MAC) 48-րդ նիստին,

- ք. Բիշքեկում կայացած ԱՊՀ Ստանդարտացման, չափագիտության և սերտիֆիկացման Միջպետական խորհրդի (ՄՊԽ) նիստին,

- ք. Բրյուսելում կայացած Հավատարմագրման Եվրոպական Համագործակցության (EA) Լաբորատորիաների կոմիտեի 46-րդ նիստի աշխատանքներին,

- ք. Մինսկում կայացած ԱՊՀ Ստանդարտացման, չափագիտության և սերտիֆիկացման Միջպետական խորհրդի (ՄՊԽ) նիստին,

- ք. Մոսկվայում կայացած Եվրասիական Տնտեսական Միության անդամ պետությունների Հավատարմագրման Մարմինների Ղեկավարների Խորհրդի հերթական նիստին,

- Գերմանիայի չափագիտության մարմնի (PTB) ներկայացուցիչների կողմից կազմակերպված «Չափագիտական հետևելիությունը» թեմայով հեռավար դասընթացին:

- մի շարք տեխնիկական կանոնակարգերի նախագծերի քննարկմանը:

2. ԱՐՄՆԱԲ-ը համակարգել է Եվրասիական տնտեսական միության անդամ պետությունների հավատարմագրման մարմինների ղեկավարների խորհրդի կողմից ստեղծված Սերտիֆիկացման մարմինների հավատարմագրման ոլորտում օրենսդրության ներդաշնակեցման աշխատանքային խմբի աշխատանքները՝ կազմակերպելով 2 նիստ։

3. EA-ի հետ բազմակողմ ճանաչման համաձայնագիր կնքելու նպատակով ԱՐՄՆԱԲ-ը 2023 թվականի դեկտեմբերի 8-ին հայտը կից փաստաթղթերով ներկայացրել է EA քարտուղարություն և դեկտեմբերի 22-ին պատասխան գրությամբ հաստատվել է հայտի գրանցումը։

**8. Համապատասխանության գնահատման մարմին­նե­րի հավատարմագրման գործընթացի կազմակերպում և հավատարմագրում, պարբերա­կան և արտահերթ գնահա­տում**

***Համաձայն Հայաստանի Հանրապետության կառավարության 2012թ. սեպտեմբերի 6-ի N 1201-Ն որոշման 1-ին կետով հաստատված համապատասխանության գնահատման մարմինների հավատարմագրման կարգի և ԱՐՄՆԱԲ-ի PR-7 Հավատարմագրման ընթացակարգի` իրականացվել են ստորև նշված ՀԳՄ-ների հավատարմագրման նպատակով ներկայացված հավատարմագրման գործընթացի կազմակերպման աշխատանքները, ինչպես նաև պարբերական և արտահերթ գնահատումները:***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ԳՈՐԾԸՆԹԱՑԻ ԱՆՎԱՆՈՒՄԸ | ԱՐՏԱԴՐԱՆՔԻ ՍՄ | ՖԻԶԻԿԱԿԱՆ ԱՆՁԱՆՑ ՍՄ | ԿԱՌԱՎԱՐՄԱՆ ՀԱՄԱԿԱՐԳԵՐԻ ՍՄ | ՓՈՐՁԱՐԿՄԱՆ ԼԱԲՈՐԱՏՈՐԻԱ | ՏՐԱՄԱՉԱՓԱՐԿՄԱՆ ԼԱԲՈՐԱՏՈՐԻԱ | ՀՍԿՈՂՈՒԹՅՈՒՆ ԻՐԱԿԱՆԱՑՆՈՂ ՄԱՐՄԻՆ | ՍՏՈՒԳԱՉԱՓՈՒՄ ԻՐԱԿԱՆԱՑՆՈՂ ՀԿՈՂ. ՄԱՐՄԻՆ | ՈՐԱԿԱՎՈՐՄԱՆ ՍՏՈՒԳՈՒՄ ԻՐԱԿԱՆԱՑՆՈՂ | ԸՆԴԱ­­ՄԵՆԸ |
| 2023 թ. | | | | | | | | | | |
| Հավատարմագրման հայտեր | **5** | **1** | **-** | **15** | **1** | **1** | **1** | **1** | **25** |
| Հավատարմագրման ընդլայնման հայտեր | **2** | **-** | **-** | **2** | **-** | **-** | **-** | **-** | **4** |
|  | | | | | | | | | | |
| Փաստաթղթերի փորձաքննություն, այդ թվում՝ ընդլայնման | **6** | **1** | **1** | **16** | **1** | **2** |  | **1** | **28** |
| Լրացուցիչ փաստաթղթերի փորձաքննություն այդ թվում՝ ընդլայնման | **7** | **-** | **1** | **14** | **-** | **4** | **1** | **1** | **28** |
| Գնահատում ըստ գործունեության իրականացման վայրի, այդ թվում՝ ընդլայնման | **9** | **-** | **1** | **20** | **1** | **4** | **1** | **1** | **37** |
| Լրացուցիչ գնահատում ըստ գործունեության իրականացման վայրի, այդ թվում՝ ընդլայնման | **1** | **-** | **2** | **12** | - | **1** | **1** | **-** | **17** |
| Արտահերթ գնահատում | **-** | **-** | **-** | **1** | **-** | **-** | **-** | **-** | **1** |
| Լրացուցիչ արտահերթ գնահատում | **-** | **-** | **-** | **1** | **-** | **-** | **-** | **-** | **1** |
| Պարբերական գնահատում | **1** | **-** | **1** | **3** | **2** | **-** | **-** | **-** | **7** |
| Լրացուցիչ պարբերա­կան գնահատում | **1** | **-** | **-** | **1** | **1** | **-** | **-** | **-** | **3** |
| ՀԳՄ-ի գործունեության հետևում | **4** | **-** | **2** | **1** | **-** | **2** | **-** | **-** | **9** |
| Հավատարմագրման ոլորտի արդիականացում | **13** | **1** | **-** | **18** | **-** | **2** | **-** | **-** | **34** |
| Հավատարմագրման կրճատում | **3** | **-** | **-** | **1** | **-** | **-** | **-** | **-** | **4** |
| Հավատարմագրման ընդլայնում | **2** | **-** | **-** | **2** | **-** | **-** | **-** | **-** | **4** |
| Ընդլայնման հայտերի գրանցման մերժում | **1** | **-** | **1** | **1** | **1** | **-** | **-** | **-** | **4** |
| Ընդլայնման գործընթացի մերժում | **-** | **-** | **-** | **1** | **-** | **-** | **-** | **-** | **1** |
| Հավատարմագրման ոլորտի մասնակի կասեցում | **-** | **-** | **-** | **2** | **-** | **-** | **-** | **-** | **2** |
| Հավատարմագրման վերաբերյալ որոշումը | | | | | | | | | | |
| Հավատարմագրման վկայագրի տրամադրում | **7** | **1** | **2** | **14** | **1** | **5** | **1** | **-** | **31** |

**9. Գանգատներն ու բողոքարկումները**

2023թ.-ի ընթացքում ԱՐՄՆԱԲ-ի գործունեության վերաբերյալ բողոքարկումներ չեն ստացվել:

Թվով 10 գանգատ ստացվել է ՀԳՄ-ների գործունեության վերաբերյալ, որոնցից 5-ը ՀՀ տեսչական մարմնի կողմից: Բոլոր գանգատները քննարկվել են համաձայն ԱՐՄՆԱԲ-ի PR-7.12 «Գանգատների քննարկման ընթացակարգ»-ի, իրականացվել են արտահերթ գնահատումներ և պատասխան գրությունները ուղարկվել են գանգատարկողներին:

**10. Այլ աշխատանքներ**

**1.** Կազմակերպվել և անցկացվել են Փորձարկման և տրամաչափարկման լաբորատորիաների, Տեխնիկական հսկողություն (այդ թվում՝ ստուգաչափում) իրականացնող մարմինների, Արտադրանքի, կառավարման համակարգերի, անձանց սերտիֆիկացման մարմինների խորհրդատվական տեխնիկական կոմիտեների, ինչպես նաև Ռազմական նշանակության արտադրանքի և երկակի նշանակության ապրանքների փորձաքննություն իրականացնող մարմինների ենթակոմիտեի նիստեր, որոնց ընթացքում քննարկվել են հավատարմագրման պահանջները, հայտերի ձևաչափերը, կից փաստաթղթերը և այլ հարցեր:

**2.** Իրականացվել է ՀՀ տնտեսական զարգացման և ներդրումների նախարարի 2017թ. հոկտեմբերի 2-ի N 954-Ն հրամանով հաստատված Եվրասիական տնտեսական միության տեխնիկական կանոնակարգերին համապատասխանության սերտիֆիկատի միասնական ձևին համապատասխան համապատասխանության սերտիֆիկատների բլանկների տպագրությունը և տրամադրումը ՀԳՄ-ներին:

**3.** Իրականացվել է ՀՀ էկոնոմիկայի նախարարի 2019թ. հունիսի 21-ի N 425-Ն հրամանով հաստատված պետական գրանցման վկայականների տպագրությունը և տրամադրումը ՀԳՄ-ներին:

**4.** Եվրասիական տնտեսական միության (ԵԱՏՄ) պայմանագրով նախատեսված պարտավորությունների իրականացման նպատակով՝

ՄՄ/ԵԱՏՄ տեխնիկական կանոնակարգերի համաձայն տրված համապատասխանության սերտիֆիկատների և հայտարարագրերի միասնական ռեեստրներում ներառվել է՝

1 12915 համապատասխանության հայտարարագիր,

2 1054 համապատասխանության սերտիֆիկատ,

որոնցից դադարեցվել են՝

1 27 համապատասխանության հայտարարագիր,

2) 6 համապատասխանության սերտիֆիկատ:

Փորձարկման լաբորատորիաների (կենտրոնների) և սերտիֆիկացման մարմինների ԵԱՏՄ միասնական ռեեստրում ներառվել է տեղեկատվություն`

1 6 արտադրանքի սերտիֆիկացման մարմնի հավատարմագրման, 2 արտադրանքի սերտիֆիկացման մարմնի հավատարմագրման կրճատման վերաբերյալ,

2) 9 փորձարկման լաբորատորիայի հավատարմագրման, 2 փորձարկման լաբորատորիայի հավատարմագրման ընդլայնման, 1 փորձարկման լաբորատորիայի հավատարմագրման կասեցման, 1 փորձարկման լաբորատորիայի հավատարմագրման կրճատման և 1 փորձարկման լաբորատորիայի հավատարմագրման դադարեցման վերաբերյալ:

**5**. Հիմք ընդունելով ՀՀ կառավարության 2015թ. մայիսի 21-ի N 552-Ն որոշումը՝ վարվել է ՀՀ տեխնիկական կանոնակարգերին համապատասխան համապատասխանության սերտիֆիկատների և համապատասխանության հայտարարագրերի ռեեստրը, որտեղ ներառվել է՝

1) 263 համապատասխանության հայտարարագիր,

2) 71 համապատասխանության սերտիֆիկատ:

**6**. Ազգային ռեեստրում ներառվել է տեղեկատվություն՝

1 11 փորձարկման լաբորատորիայի հավատարմագրման և 2 փորձարկման լաբորատորիայի հավատարմագրման ընդլայնման, 1 փորձարկման լաբորատորիայի հավատարմագրման կասեցման և 1 փորձարկման լաբորատորիայի հավատարմագրման դադարեցման վերաբերյալ,

2) 6 արտադրանքի սերտիֆիկացման մարմնի հավատարմագրման և 2 արտադրանքի սերտիֆիկացման մարմնի հավատարմագրման ընդլայնման, 3 արտադրանքի սերտիֆիկացման մարմնի հավատարմագրման կրճատման վերաբերյալ,

3) 1 ֆիզիկական անձանց սերտիֆիկացման մարմինների հավատարմագրման վերաբերյալ,

4) 2 կառավարման համակարգերի սերտիֆիկացման մարմինների հավատարմագրման վերաբերյալ,

5) 6 հսկողություն իրականացնող մարմնի հավատարմագրման վերաբերյալ,

6) 1 տրամաչափարկման լաբորատորիայի հավատարմագրման վերաբերյալ:

**11. Գործունեության ֆինանսատնտեսական արդյունքները**

|  |  |  |  |  |
| --- | --- | --- | --- | --- |
|  | **Տող** | **Ծնթ.** | **2023թ** | **2022թ** |
| (հաշվետու) | (նախորդ) |
| 1 | 2 | 3 | 4 | 5 |
| **ԱԿՏԻՎՆԵՐ** |  |  |  |  |
| Հիմնական միջոցներ | 010 | 5 | 405 | 470 |
| Ոչ նյութական ակտիվներ | 020 | 6 | 1,255 | 1,413 |
| Ներդրումային գույք | 030 | 7 |  |  |
| Բարձրարժեք ակտիվներ | 040 | 8 |  |  |
| Չարտադրված (բնական ծագում ունեցող) նյութական ակտիվներ | 050 | 9 |  |  |
| Կենսաբանական ակտիվներ | 060 | 10 |  |  |
| Ոչ ընթացիկ ֆինանսական ակտիվներ, այդ թվում՝ | 070 | 11 |  |  |
| *Ներդրումներ ասոցիացված կազմակերպություններում* | *071* |  |  |  |
| *Ներդրումներ համատեղ վերահսկվող կազմակերպություններում* | *072* |  |  |  |
| Այլ ոչ ընթացիկ ակտիվներ | 080 | 12 |  |  |
| **Ընդամենը ոչ ընթացիկ ակտիվներ** | 090 |  | **1,660** | **1,883** |
|  |  |  |  |  |
| Պաշարներ | 100 | 13 | 2,181 | 1,512 |
| Դեբիտորական պարտքեր փոխանակվող գործարքների գծով | 110 | 14 | 2,234 | 25,024 |
| Դեբիտորական պարտքեր չփոխանակվող գործարքների գծով | 120 | 15 |  |  |
| Ընթացիկ ֆինանսական ակտիվներ | 130 | 11 |  |  |
| Դրամական միջոցներ և դրանց համարժեքներ | 140 | 16 | 50,724 | 41,936 |
| **Ընդամենը ընթացիկ ակտիվներ** | 150 |  | **55,139** | **68,472** |
| **Ընդամենը ակտիվներ** | 160 |  | **56,799** | **70,355** |
|  |  |  |  |  |
| **Զուտ ակտիվներ (սեփական կապիտալ)** |  |  |  |  |
| Ներդրված կապիտալ | 170 |  |  |  |
| Կուտակված հավելուրդ (պակասուրդ) | 180 |  | 42,185 | 54,656 |
| Հիմնական միջոցների վերագնահատումից արժեքի աճ | 190 | 5 |  |  |
| Այլ պահուստներ | 200 |  |  |  |
| **Ընդամենը զուտ ակտիվներ (սեփական կապիտալ)** | 210 |  | **42,185** | **54,656** |
|  |  |  |  |  |
| **Պարտավորություններ** |  |  |  |  |
| Պայմանով ստացված ակտիվների գծով ոչ ընթացիկ հետաձգված հասույթներ | 220 | 17 |  |  |
| Երկարաժամկետ վարկեր և փոխառություններ | 230 | 18 |  |  |
| Այլ ոչ ընթացիկ ֆինանսական պարտավորություններ | 240 | 19 |  |  |
| Կոնցեսիոն ակտիվների գծով ստացված ոչ ընթացիկ պարտավորություններ | 250 | 20 |  |  |
| Ոչ ընթացիկ պահուստներ | 260 | 21 |  |  |
| **Ընդամենը ոչ ընթացիկ պարտավորություններ** | 270 |  | **0** | **0** |
|  |  |  |  |  |
| Պայմանով ստացված ակտիվների գծով ընթացիկ հետաձգված հասույթներ | 280 | 17 |  |  |
| Կարճաժամկետ վարկեր և փոխառություններ | 290 | 18 |  |  |
| Այլ ընթացիկ ֆինանսական պարտավորություններ | 300 | 19 |  |  |
| Ընթացիկ պահուստներ | 310 | 21 |  |  |
| Առևտրական և այլ կրեդիտորական պարտքեր փոխանակվող գործարքների գծով | 320 | 22 | 14,613 | 15,700 |
| Պարտքեր չփոխանակվող գործարքների գծով | 330 | 23 |  | 0 |
| **Ընդամենը ընթացիկ պարտավորություններ** | 340 |  | **14,613** | **15,700** |
| **Ընդամենը պարտավորություններ** | 350 |  | **14,613** | **15,700** |
| **Ընդամենը զուտ ակտիվներ (սեփական կապիտալ) և պարտավորություններ** | 360 |  | **56,798** | **70,356** |

|  |  |  |  |  |
| --- | --- | --- | --- | --- |
|  | **Տող** | **Ծնթ.** | **2023թ** | **2022թ** |
| (հաշվետու) | (նախորդ) |
| 1 | 2 | 3 | 4 | 5 |
| **ՀԱՍՈՒՅԹՆԵՐ** |  |  |  |  |
| **Փոխանակվող գործարքներից հասույթներ** |  |  |  |  |
| «Բյուջեի ֆինանսավորմամբ» ծառայությունների մատուցումից հասույթներ | 010 | 24 | 13,900 | 13,900 |
| Հաճախորդներին ծառայությունների մատուցումից հասույթներ | 020 |  | 113,952 | 74,048 |
| Ապրանքների վաճառքից հասույթներ | 030 |  |  |  |
| Ֆինանսական հասույթներ | 040 | 25 | 3 |  |
| Փոխանակվող այլ գործարքներից հասույթներ | 050 | 26 | 0 | 58 |
| **Ընդամենը փոխանակվող գործարքներից հասույթներ** | 060 |  | **127,855** | **88,006** |
|  |  |  |  |  |
| **Չփոխանակվող գործարքներից հասույթներ** |  |  |  |  |
| Պայմանով ստացված ակտիվների հետ կապված հասույթներ | 070 | 27 |  |  |
| Առանց պայմանների կատարման պահանջի (անհատույց) ստացված ակտիվների հետ կապված հասույթներ | 080 |  | 100 |  |
| Չփոխանակվող այլ գործարքներից հասույթներ (օգուտներ) | 090 | 28 |  |  |
| **Ընդամենը չփոխանակվող գործարքներից հասույթներ** | 100 |  | 100 |  |
| **Ընդամենը հասույթներ** | 110 |  | **127,955** | **88,006** |
|  |  |  |  |  |
| **ԾԱԽՍԵՐ** |  |  |  |  |
| Ծառայությունների մատուցման ծախսեր (իրականացված ծրագրերի ինքնարժեք) | 120 | 29 | (13,900) | (13,900) |
| Հաճախորդներին մատուցված ծառայությունների գծով ծախսեր (ինքնարժեք) | 130 |  |  |  |
| Վաճառված ապրանքների ինքնարժեք | 140 |  | (2,632) | (1,377) |
| Բաշխման ծախսեր | 150 | 30 |  |  |
| Վարչական ծախսեր | 160 | 31 | (102,916) | (83,728) |
| Ֆինանսական ծախսեր | 170 | 25 | (0) |  |
| Այլ ծախսեր (կորուստներ) | 180 | 32 | (20,978) | (622) |
| **Ընդամենը ծախսեր** | 190 |  | **(140,426)** | **(99,626)** |
|  |  |  |  |  |
| **ԱՅԼ ՕԳՈՒՏՆԵՐ (ՎՆԱՍՆԵՐ)** |  |  |  |  |
| Հիմնական միջոցների և այլ ոչ ընթացիկ ակտիվների օտարումից օգուտներ (վնասներ) | 200 | 33 |  |  |
| Նյութական ակտիվների վերաչափումից օգուտներ (վնասներ) | 210 | 33 |  |  |
| **Հավելուրդ (պակասուրդ) նախքան շահութահարկով հարկումը** | 220 |  | **(12,470)** | **(11,620)** |
| Շահութահարկի գծով ծախս | 230 |  |  |  |
| **Հաշվետու ժամանակաշրջանի հավելուրդը (պակասուրդը)** | 240 |  | **(12,470)** | **(11,620)** |
|  |  |  |  |  |
| **Վերագրելի՝** |  |  |  |  |
| Փոքրամասնության բաժնեմասին վերագրելի հավելուրդը (պակասուրդը) | 250 |  |  |  |
| Վերահսկող կազմակերպության սեփականատերերին վերագրելի հավելուրդը (պակասուրդը) | 260 |  |  |  |